Cîțu explică motivele pentru restricțiile adoptate: "Ce aveam noi nu mai oprea răspândirea coronavirusului".
Florin Cîțu, premier: Specialiștii au venit cu măsuri mult mai dure. Florin Cîțu, premier: Trebuie să avem puțină răbdare în martie si aprilie.
După ședința de guvern, premierul Florin Cîțu a ținut să explice motivele pentru măsurile adoptate acum o săptămână. "Ce aveam noi în acest moment nu mai oprea răspândirea coronavirusului", a spus șeful Guvernului."Din păcate, de la finalul lunii februarie a început să crească numărul cazurilor COVID, al celor care au ajuns la ATI, al deceselor și al persoanelor care suna la 112. Am aflat câteva lucruri diferite față de ce s-a întâmplat anul trecut: persoanele ajung la ATI într-o situație mult mai gravă. Se testează acasă. Multe persoane nu suna medicul de familie, nu-i iau medicația", a menționat Florin Cîțu."Sunt măsuri care ne ajută să putem accelera campania de vaccinare. Ce aveam noi până la momentul ăsta nu mai oprea răspândirea coronavirusului. Trebuie să avem puțină răbdare două luni de zile, martie si aprilie", a mai spus el.Totodată, Cîțu a subliniat că "e complicat să vorbim acum despre o relaxare".